Sodba Splošnega sodišča (osmi senat) z dne 12. decembra 2019 –

Feral/Odbor regij

(Zadeva T‑529/16)

„Javni uslužbenci – Reforma kadrovskih predpisov in pogojev za zaposlitev drugih uslužbencev, ki je začela veljati 1. januarja 2014 – Uredba (EU, Euratom) št. 1023/2013 – Solidarnostna dajatev, ki se uporablja od 1. januarja 2014 – Zadržanje uporabe metode za posodabljanje osebnih prejemkov za leti 2013 in 2014“

1. Pritožbe uradnikov – Akt, ki posega v položaj – Pojem – Plačilni list – Splošno sprejeta vključitev za namene izvrševanja pravice do pravnega sredstva (člen 265 PDEU; Kadrovski predpisi, člena 90 in 91(1)) (Glej točke od 37 do 40.)

2. Pritožbe uradnikov – Predhodna upravna pritožba – Roki – Izhodišče – Pritožba zoper spremembe finančnih pravic, ki se izvajajo mesečno in se odražajo v vseh plačnih listih – Rok, ki začne teči ob prejemu prve plačne listine, s katero se izvedejo te spremembe (Kadrovski predpisi, člena 90 in 91) (Glej točki 41 in 42.)

3. Pritožbe uradnikov – Ugovor nezakonitosti – Akti, katerih nezakonitost se lahko uveljavlja – Splošni akt, na katerem temelji izpodbijana odločba – Dopustnost – Pogoji (členi 263, drugi odstavek, 270 in 277 PDEU) (Glej točke od 53 do 57.)

4. Evropska unija – Institucionalno ravnovesje – Posledice – Spoštovanje razdelitve pristojnosti – Pristojnosti Evropskega sveta in zakonodajna pristojnost, ki je dodeljena Evropskemu parlamentu in Svetu (členi 13(2), 14(1), 15(1) in 16(1) PEU; člena 296, tretji odstavek, in 336 PDEU) (Glej točke od 65 do 74.)

5. Ugovor nezakonitosti – Obseg – Akti, katerih nezakonitost se lahko uveljavlja – Splošni akt, na katerem temelji izpodbijana odločba – Potreba po pravni vezi med izpodbijano odločbo in spornim splošnim aktom (členi 263, drugi odstavek, 270 in 277 PDEU) (Glej točki 76 in 77.)

6. Akti institucij – Obrazložitev – Obveznost – Obseg (člen 296 PDEU) (Glej točki 81 in 82.)

7. Uradniki – Načela – Varstvo legitimnih pričakovanj – Pogoji (Glej točke 98, 127, 151 in 152.)

8. Uradniki – Osebni prejemki – Solidarnostna dajatev – Uvedba te solidarnostne dajatve v obdobju začasne odložitve uporabe metode za prilagoditev osebnih prejemkov – Diskrecijska pravica zakonodajalca – Sodni nadzor – Meje (Kadrovski predpisi, člena 65(4) in 66a; Uredba Evropskega parlamenta in Sveta št. 1023/2013) (Glej točke 102, 103, 109, 116 in 151.)

9. Uradniki – Kadrovski predpisi – Uredba o spremembi Kadrovskih predpisov – Uvedba solidarnostne dajatve z novo določbo – Kršitev načela iz Kadrovskih predpisov – Neobstoj (Kadrovski predpisi, člen 66a; Uredba Evropskega parlamenta in Sveta št. 1023/2013) (Glej točko 117.)

10. Uradniki – Osebni prejemki – Solidarnostna dajatev – Uvedba te solidarnostne dajatve v obdobju začasne odložitve uporabe metode za prilagoditev osebnih prejemkov – Diskrecijska pravica zakonodajalca – Sodni nadzor upoštevanja načela sorazmernosti – Meje – Kršitev navedenega načela – Neobstoj (Kadrovski predpisi, člena 65(4) in 66a; Uredba Evropskega parlamenta in Sveta št. 1023/2013) (Glej točke od 139 do 142.)

Predmet

Predlog na podlagi člena 270 PDEU za razglasitev ničnosti odločbe o določitvi plače tožeče stranke za mesec januar 2014, kot se je konkretizirala v plačilnem listu za ta mesec, ki ji je bil poslan 13. januarja 2014 in ki naj bi bil prvi list, v katerem je bil v zvezi s tožečo stranko uporabljen člen 65(4) in člen 66a Kadrovskih predpisov, ki izhajata iz člena 1, točki 44 in 46 Uredbe (EU, Euratom) št. 1023/2013 Evropskega parlamenta in Sveta z dne 22. oktobra 2013 (UL 2013, L 287, str. 15), ki določata zadržanje uporabe metode za posodabljanje osebnih prejemkov za leti 2013 in 2014 in uvedbo solidarnostne dajatve od 1. januarja 2014.

Izrek

1. Tožba se zavrne.

2. Pierru-Alexisu Feralu se naloži plačilo stroškov.